Diari Oficial de la Generalitat Valenciana


Sumari del DOGV 8703, del 23-12-2019 (2019/12568)

ACORD de 13 de desembre de 2019, del Consell, pel qual s'autoritza incrementar el límit per a comprometre despeses pluriennals a càrrec de la línia de transferència T7405, «Convenis finançament de despeses d'inversió», del capítol 7 del programa 422.60, Universitat i estudis superiors, de la Conselleria d'Innovació, Universitats, Ciència i Societat Digital (VL 09.006/19-031).
------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8703

Data del DOGV
:   23-12-2019

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2019/12726


Data del document
:   13-12-2019

Organisme emissor
:   Conselleria d'Hisenda i Model Econòmic

Tipus de document
:   Acord

Descriptors 

:   * Conselleria d'Hisenda i Model Econòmic

ACORD de 13 de desembre de 2019, del Consell, pel qual s'autoritza incrementar el límit per a comprometre despeses pluriennals a càrrec de la línia de transferència T7405, «Convenis finançament de despeses d'inversió», del capítol 7 del programa 422.60, Universitat i estudis superiors, de la Conselleria d'Innovació, Universitats, Ciència i Societat Digital (VL 09.006/19-031). [2019/12492]  
  
El 28 de maig de 2008 es va signar el conveni de col·laboració entre la Generalitat i la Universitat Miguel Hernández per al finançament de la despesa corrent i de capital pendent del Programa plurianual de finançament de les universitats públiques de la Comunitat Valenciana, modificat en els anys 2011 i 2014.  
El conveni ha estat reprogramat en diverses ocasions, i l'octubre de 2019 la Universitat ha sol·licitat una nova reprogramació amb la finalitat d'ajustar les anualitats al ritme d'execució de l'obra de construcció de l'edifici Àgora Cultural del campus d'Elx. Per a això, la Conselleria d'Innovació, Universitats, Ciència i Societat Digital proposa incrementar el límit per a comprometre despeses plurianuals a càrrec de la línia de transferència T7405, «Convenis finançament de despeses d'inversió», del capítol 7 del programa 422.60, Universitat i estudis superiors, per a les anualitats 2021 i 2022.  
A aquest efecte i en virtut del que es disposa en l'article 40.4 de la Llei 1/2015, de 6 de febrer, de la Generalitat, d'hisenda pública, del sector públic instrumental i de subvencions, a proposta del conseller d'Hisenda i Model Econòmic, el Consell, prèvia deliberació, en la reunió de 13 de desembre de 2019,  
  
  
ACORDA  
  
Autoritzar l'ampliació del límit quantitatiu que fixa l'article 40.3 de la Llei 1/2015, d'hisenda pública, del sector públic instrumental i de subvencions, per a assumir compromisos de despesa, amb càrrec a la línia de transferència T7405, «Convenis finançament de despeses d'inversió», de l'annex de transferències i subvencions de capital del programa 422.60, Universitat i estudis superiors, d'acord amb el següent detall:  
  
Exercici Límit actual Límit modificat  
2021 1.758.528 3.500.000  
2022 0 1.750.000  
  
  
  
València, 13 de desembre de 2019  
  
La consellera secretària,  
MÓNICA OLTRA JARQUE